Sunnudaginn 5. janúar klukkan 17 heldur fræðslunefnd Fáks kynningarfund þar sem dagskrá vetrarins verður kynnt . Í vetur verður fjölbreytt úrval námskeiða og fyrirlestra í boði fyrir knapa á öllum stigum og aldri . Æskulýðsstarf vetrarsins verður kynnt , bæði almenn reiðnámskeið sem og keppnisnámskeið fyrir börn og unglinga . Úrval námskeiða fyrir fullorðna verður einnig kynnt . Fræðslunefnd hvetur alla Fáksfélaga til þess að fjölmenna á fundinn , einnig til þess að koma með ábendingar og athugasemdir . Sjáumst í salnum í Reiðhöllinni á sunnudaginn kl. 17 . Fræðslunefnd Fáks